Poštovane ravnateljice / poštovani ravnatelji,

obavještavamo vas da su **30. rujna 2025.,** u 15,00 sati, na internetskoj stranici Grada Zagreba, [www.zagreb.hr](http://www.zagreb.hr/), objavljeni natječaji za dodjelu Stipendija Grada Zagreba učenicima za 2025./2026. školsku godinu. Molimo vas da informaciju o natječajima proslijedite učenicama i učenicima vaših škola koji ispunjavaju propisane uvjete, kako bi se mogli prijaviti na neki od natječaja.

Rok za predaju prijava je **30. listopada**. **2025.** do 15,00 sati.

**Za provedbu Natječaja razvijen je sustav prijave putem aplikacije *eStipendije*.**

**Kandidatkinje i kandidati aplikaciji mogu pristupiti putem online servisa za građane preko portala ePisarnica Grada Zagreba odabirom usluge e-Stipendije na sljedećoj poveznici:** <https://www.zagreb.hr/stipendije-grada-zagreba-2024-2025/201820>

Prijave poslane zemaljskom poštom ili elektroničkom poštom (e-mailom) ili dostavljene osobno u papirnatom obliku **neće se uzimati u obzir**. **Video koji pokazuje postupak prijave kroz aplikaciju eStipendije možete pogledati na poveznici** <https://youtu.be/gUqEgWANfiQ>

Poveznica za najčešća pitanja i odgovore:

<https://www.zagreb.hr/najcesca-pitanja-i-odgovori/181644>

Budući da neki od učenika zagrebačkih srednjih škola ne raspolažu potrebnom informatičkom opremom, molimo vas da im pružite potporu prilikom prijave te im u svojim školama osigurate mogućnost online prijave putem školske informatičke opreme i osoblja.

Za učenike će biti organizirana  i dodatna **dežurstva za prijavu 11. i 25. listopada 2025**. u vremenu od 9,00 do 15,00 sati u:

* Tehničkoj školi Ruđera Boškovića, Getaldićeva ulica 4
* Strojarskoj tehničkoj školi Frana Bošnjakovića, Konavoska ulica 2

te **28., 29. i 30. listopada** **2025**. u vremenu od 9,00 do 15,00 sati u zgradi Gradske uprave Grada Zagreba, Trg Stjepana Radića 1.

**Prilikom dolaska na mjesta dežurstva, prijavitelji koji nemaju pristup sustavu *eGrađani* sa sobom moraju donijeti vjerodajnicu, koju je potrebno prethodno pribaviti u Fini (punoljetni učenik za sebe, a za maloljetnog učenika zakonski zastupnik).**

Poštovani kolega Mahmet,

Gradski ured za obrazovanje, sport i mlade planira od 28. do 30. listopada 2025. u prizemlju Gradskog poglavarstva osigurati informatičku potporu vezanu za prijave na stipendije Grada Zagreba.

Molimo Vas da nam osigurate:

* **4 računala**
* **2 skenera**
* **2 printera i**
* **internetsku vezu**

Službenici Gradskog ureda za obrazovanje, sport i mlade će **od utorka, 28. listopada, do četvrtka, 30. listopada, od 9:00 do 16:00** osigurati informatičku potporu učenicima i roditeljima koji nisu u mogućnosti koristiti informatičku opremu za prijavu na stipendije ili zbog nedovoljne razine informatičkih kompetencija nisu u mogućnosti prijaviti se na natječaj za stipendije.

Zahvaljujemo se na pomoći i suradnji.